แรงซื้อหุ้น “พลังงาน-แบงก์” ดัน SET ปิดพุ่ง 10 จุด แนะจับตาความคืบหน้า “วัคซีนโควิด”
แรงซื้อหุ้น “พลังงาน-แบงก์” ดัน SET ปิดพุ่ง 10 จุด แนะจับตาความคืบหน้า “วัคซีนโควิด”
5 มี.ค. 2564

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,544.11 จุด เพิ่มขึ้น 10.00 จุด (+0.65%) มูลค่าการซื้อขาย 104,811.72 ล้านบาท
10 หุ้นดันดัชนีวันนี้

น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้ปรับตัวขึ้นได้ดีกว่าตลาดต่างประเทศ โดยตลาดภูมิภาคเอเชียปรับตัวลงเช่นเดียวกับตลาดยุโรปติดลบและดาวโจนส์ฟิวเจอร์สแกว่งในแดนลบ จากความกังวลอัตราผลตอบแทนพันธบัตร (Bond yield) สหรัฐฯขึ้นสูง และผิดหวังถ้อยแถลงประธานธนาคารกลางสหรัฐฯ (เฟด) ไม่ได้แสดงท่าทีจะเข้าดูแลปัญหาดังกล่าว
ส่วนตลาดบ้านเรารับแรงหนุนจากหุ้นกลุ่มพลังงานปรับขึ้นตามราคาน้ำมัน หลังกลุ่มโอเปกพลัสมีมติคงกำลังการผลิตน้ำมัน และกลุ่มแบงก์คาดว่าจะได้รับประโยชน์จาก Bond yield ขึ้นสูง ซึ่งทั้งสองกลุ่มผลักดันให้ตลาดบ้านเราปรับตัวขึ้นได้ดีกว่าตลาดอื่น
แนวโน้มการลงทุนในสัปดาห์หน้า น.ส.ธีรดา กล่าวว่า ตลาดฯคงจะแกว่งไซด์เวย์ในกรอบ แต่มีโอกาสจะปรับตัวขึ้นได้อีกหากมีการพักฐานระหว่างทาง พร้อมแนะจับตาทิศทาง Bond yield สหรัฐฯ กังวลว่าจะขึ้นไป 1.8-1.9% และติดตามความคืบหน้าวัคซีนโควิด-19 รวมถึงวัคซีนพาสปอร์ตและการเปิดเมือง
พร้อมให้แนวรับ 1,500-1,510 จุด ส่วนแนวต้าน 1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
OR มูลค่าการซื้อขาย 5,570.29 ล้านบาท ปิดที่  30.25 บาท เพิ่มขึ้น 0.50 บาท
KBANK มูลค่าการซื้อขาย 5,040.98 ล้านบาท ปิดที่ 149.50 บาท เพิ่มขึ้น 5.00 บาท
STA มูลค่าการซื้อขาย 4,212.78 ล้านบาท ปิดที่ 49.00 บาท เพิ่มขึ้น 2.25 บาท
PTT มูลค่าการซื้อขาย 3,685.51 ล้านบาท ปิดที่ 40.50 บาท เพิ่มขึ้น 0.50 บาท
PTTEP มูลค่าการซื้อขาย 3,502.61 ล้านบาท ปิดที่ 116.00 บาท เพิ่มขึ้น 2.50 บาท